钦定古今图书集成/明伦汇编/宫闱典/第119卷 > 《外戚传序》明·外史
## 钦定古今图书集成/明伦汇编/宫闱典/第119卷 > 《外戚传序》明·外史

自古外戚之祸，莫若两汉，唐、宋以下少杀矣。明太祖
禁母后临朝，后妃之家崇其号名，衣食县官而已。是
以绵祚悠远，初无安阳、博陆、梁、窦、何、董之变，匪直消
祸于履霜也，椒房贵戚亦藉以保福，胙逮子孙焉。英
宗时，惟会昌侯孙继宗以夺门功参议国是。自兹以
下，其贤者类多谨身奉法，谦谦有儒者风，无所建树，
“而一二怙恩负乘之徒，所好不过狗马、音乐、田宅，所
狎不过俳优、技妾，所凌虐不过闾阎、雏匹、舆台、厮养
之属。”虽汰如寿宁兄弟，阴谋如郑国泰，在廷诸臣，辄
皆正论谠言，消其衅孽，谓非祖宗法制之善哉！至若
惠安、新乐，咸举宗殉国，杀身成仁，呜呼，卓矣！其成祖
后家，详《中山王传》。馀采其行事可纪者，作《外戚传》。